MBK ส่ง 6 โรงแรมในเครือร่วม “เราเที่ยวด้วยกัน” พร้อมจัดโปรฯ ห้องพัก-บริการระดับสากล
MBK ส่ง 6 โรงแรมในเครือร่วม “เราเที่ยวด้วยกัน” จัดแพคห้องพักราคาพิเศษ-บริการระดับสากล
MBK ส่ง 6 โรงแรมในเครือร่วม “เราเที่ยวด้วยกัน” จัดโปรฯ ห้องพักราคาพิเศษ-บริการระดับสากล
14 ก.ค. 2563

นางสาวอาทร  วนาสันตกุล กรรมการผู้จัดการ บริษัท เอ็ม บี เค โฮเต็ล แอนด์ ทัวร์ริซึ่ม จำกัด  เปิดเผยว่า บริษัทฯ ซึ่งเป็นผู้บริหารโรงแรมในเครือเอ็มบีเค กรุ๊ป หรือ MBK จำนวน 6 แห่ง ได้แก่ โรงแรมลยานะ รีสอร์ท แอนด์ สปา, โรงแรมดุสิตธานี กระบี่ บีช รีสอร์ท, โรงแรมปทุมวัน ปริ๊นเซส, ทินิดี โฮเต็ล แอท ระนอง, ทินิดี กอล์ฟ รีสอร์ท แอท ภูเก็ต และ ทินิดี โฮเต็ล แอท บางกอก กอล์ฟ คลับ ได้จัดแคมเปญส่งความสุข กระตุ้นการท่องเที่ยวผ่านการเข้าร่วมโครงการ “เราเที่ยวด้วยกัน” เพื่อเป็นการสนับสนุนนโยบายของรัฐบาลในการผลักดันธุรกิจท่องเที่ยวและกระตุ้นเศรษฐกิจ
โดยโครงการนี้รัฐบาลจะสนับสนุนค่าใช้จ่ายห้องพักโรงแรม 40% ต่อคืน สูงสุดไม่เกิน 3,000 บาทต่อคืน โดยนักท่องเที่ยวสามารถรับสิทธิ สูงสุดไม่เกิน 5 คืน โดยโรงแรมเครือเอ็มบีเค กรุ๊ป พร้อมมอบประสบการณ์แห่งความสุขในช่วงเวลาแห่งการพักผ่อนหย่อนใจด้วยมาตรฐานการบริการเหนือระดับของโรงแรมชั้นนำระดับโลก ที่ให้ความสำคัญสูงสุดในเรื่องสุขอนามัยความปลอดภัย ภายใต้การรับรองตามมาตรฐาน Safety &amp; Health Administration (SHA) สร้างความมั่นใจให้กับแขกผู้มาพักและลูกค้าที่มาใช้บริการในโรงแรมทุกแห่งในเครือตามบรรทัดฐานของโลกวิถีใหม่แบบ New Normal
สำหรับข้อเสนอพิเศษเพื่อส่งเสริมแคมเปญ “เราเที่ยวด้วยกัน” ของรัฐบาล บริษัท เอ็ม บี เค โฮเต็ล แอนด์ ทัวร์ริซึ่ม จำกัด มอบแพ็คเกจห้องพักราคาพิเศษของโรงแรมในเครือ ดังนี้
1.โรงแรมลยานะ รีสอร์ท แอนด์ สปา เกาะลันตา จังหวัดกระบี่ เริ่มต้นสุทธิเพียง 3,333 บาท พร้อมรถรับส่งสนามบินและเลือกเวลาเช็คอินและเช็คเอาท์ได้ภายในช่วงเวลา 24 ชั่วโมง (ไม่รวมอาหารเช้า) สำหรับ 100 ห้องแรกรับทันทีบัตรกำนัลมูลค่า 3,333 บาท เพื่อใช้จ่ายที่ห้องอาหาร สปา และกิจกรรมอื่นๆ ของโรงแรม จองห้องพักที่ www.layanaresort.com PROMOCODE: RTDK2020 โทรศัพท์ 075 607 100, 088 809 7057
2.โรงแรมดุสิตธานี กระบี่ บีช รีสอร์ท หาดคลองม่วง จังหวัดกระบี่ เริ่มต้นสุทธิเพียง 3,333 บาท เลือกเวลาเช็คอินและเช็คเอาท์ได้ภายในช่วงเวลา 24 ชั่วโมง (ไม่รวมอาหารเช้า)สำหรับ  100 ห้องแรกรับทันทีบัตรกำนัลมูลค่า 3,333 บาท เพื่อใช้จ่ายที่ห้องอาหาร สปา และกิจกรรมอื่นๆ ของโรงแรม จองห้องพักที่ www.dusitthanikrabi.com PROMOCODE: RTDK2020 โทรศัพท์ 075 628 000, 085 842 0364
3.โรงแรมปทุมวัน ปริ๊นเซส กรุงเทพมหานคร เริ่มต้นสุทธิเพียง 3,333 บาท เลือกเวลาเช็คอินและเช็คเอาท์ได้ภายในช่วงเวลา 24 ชั่วโมง (ไม่รวมอาหารเช้า) สำหรับ 100 ห้องแรกรับทันทีบัตรกำนัลมูลค่า 3,333 บาทเพื่อใช้จ่ายที่ห้องอาหารซิตี้ บิสโทร, ห้องอาหารเกาหลีคองจู, ห้องอาหารอิตาเลียนเทอราซซ่า, ที@ล็อบบี้ และสตูดิโอ บาร์ จองห้องพักที่ www.pprincess.com  PROMOCODE: RTDK2020 โทรศัพท์ 02 216 3700, 081 858 5357
4.ทินิดี โฮเต็ล แอท ระนอง อำเภอเมือง จังหวัดระนอง เริ่มต้นสุทธิเพียง 1,350 บาท รวมอาหารเช้า รถรับส่งสนามบิน ใช้บริการบ่อน้ำพุร้อนรักษะวาริน ฟรี! และเลือกเวลาเช็คอินและเช็คเอาท์ได้ภายในช่วงเวลา 24 ชั่วโมง จองห้องพักที่ www.tinideeranong.com  PROMOCODE: RTDK2020 โทรศัพท์ 077 880 600 – 2, 098 656 4014
5.ทินิดี กอล์ฟ รีสอร์ท แอท ภูเก็ต อำเภอกะทู้ จังหวัดภูเก็ต เริ่มต้นสุทธิเพียง 1,350 บาท รวมอาหารเช้า ส่วนลดอาหารและเครื่องดื่ม 10%  ที่ห้องอาหารล็อคเนส และเลือกเวลาเช็คอินและเช็คเอาท์ได้ภายในช่วงเวลา 24 ชั่วโมง จองห้องพักที่ www.tinideephuket.com PROMOCODE: RTDK2020 โทรศัพท์ 076 321 925, 088 022 8537
นอกจากนี้ผู้ใช้บริการสามารถเพิ่มอีกระดับของความสุขในการพักผ่อนในแคมเปญ “เราเที่ยวด้วยกัน” กับสิทธิพิเศษจาก E-Voucher มูลค่าสูงสุด 600 บาทต่อคืน (สูงสุด 5 คืน) เพื่อนำไปใช้เป็นส่วนลดในการรับประทานอาหารและเครื่องดื่มในห้องอาหารที่ร่วมโครงการของแต่ละโรงแรม
ผู้สนใจเข้าร่วมแคมเปญ “เราเที่ยวด้วยกัน” ของรัฐบาล สามารถจองและเข้าพักได้ตั้งแต่วันที่ 18 ก.ค. – 31 ต.ค. 2563  โดยเงื่อนไขเป็นไปตามที่รัฐบาลและโรงแรมกำหนด หรือจองได้ตั้งแต่วันนี้ – 31 ต.ค. 2563 สำหรับผู้ที่ไม่ต้องการเข้าร่วมแคมเปญ “เราเที่ยวด้วยกัน”
ทั้งนี้  เอ็ม บี เค โฮเต็ล แอนด์ ทัวร์ริซึ่ม มีบริการรับลงทะเบียนเข้าร่วมแคมเปญและจองห้องพักทั้ง 6 โรงแรม ที่บูธชั้น G หน้า Tops Supermarket, MBK Center ตั้งแต่วันที่ 15-17 ก.ค.2563 ระหว่างเวลา 10.00 น. – 21.00 น.